《绣林阻风远望》
明代·袁中道

雨中新柳净江头，燕子穿花立钓舟。
东去湖湘多大泽，春来天地少安流。
南平驿路何时尽，北渚风烟渺自愁。
石壁沉沉收落日，一痕渔火动沙洲。

作者简介：（1570—1623）明荆州府公安人，字小修。袁宏道弟。初随兄宦游京师，交四方名士。万历四十四年进士。官至南京吏部郎中。与兄袁宗道、袁宏道并称三袁，为“公安派”代表作家。有《珂雪斋集》。